stanford-oval/wikipedia huggingface dataset:
รายชื่อวัดในจังหวัดแพร่
วัดราษฏร์ในจังหวัดแพร่ > วัดราษฏร์ในอำเภอสอง > วัดราษฏร์มหานิกาย

วัดทุ่งน้าว ตำบลทุ่งน้าว
วัดแดนชุมพล ตำบลแดนชุมพล
วัดโทกค่า ตำบลแดนชุมพล
วัดลูนิเกต ตำบลเตาปูน
วัดเตาปูน ตำบลเตาปูน
วัดอัมพวัน ตำบลเตาปูน
วัดท่อสมาน ตำบลเตาปูน
วัดกลาง ตำบลบ้านกลาง
วัดคุ้มครองธรรม ตำบลบ้านกลาง
วัดเทพสุนทรินทร์ ตำบลบ้านกลาง
วัดพระธาตุพระลอ ตำบลบ้านกลาง
วัดวังดิน ตำบลบ้านกลาง
วัดหนองสุวรรณ ตำบลบ้านกลาง
วัดพระธาตุหนองจันทร์ ตำบลบ้านหนุน
วัดลองลือบุญ ตำบลบ้านหนุน
วัดศรีมูลเรือง ตำบลบ้านหนุน
วัดหนุนใต้ ตำบลบ้านหนุน
วัดหนุนเหนือ ตำบลบ้านหนุน
วัดดอนชัย ตำบลสะเอียบ
วัดนาฝาย ตำบลสะเอียบ
วัดนาหลวง ตำบลสะเอียบ
วัดแม่เต้น ตำบลสะเอียบ
วัดห้วยโป่ง ตำบลสะเอียบ
วัดดอนแก้ว ตำบลห้วยหม้าย
วัดต้นหนุน ตำบลห้วยหม้าย
วัดห้วยขอน ตำบลห้วยหม้าย
วัดห้วยหม้าย ตำบลห้วยหม้าย
วัดห้วยกาน ตำบลห้วยหม้าย
วัดดงเจริญ ตำบลหัวเมือง
วัดมัทธะ ตำบลหัวเมือง
วัดวังฟ่อน ตำบลหัวเมือง
วัดสันปู่สี ตำบลหัวเมือง
วัดหนองบัว ตำบลหัวเมือง
วัดหัวเมือง ตำบลหัวเมือง
วัดราษฏร์ในจังหวัดแพร่ > วัดราษฏร์ในอำเภอสูงเม่น > วัดราษฏร์มหานิกาย

วัดแก้วมงคล ตำบลดอนมูล
วัดค่างาม ตำบลดอนมูล
วัดดอนแท่น ตำบลดอนมูล
วัดดอนมูล ตำบลดอนมูล
วัดพระหลวงธาตุเนิ้ง ตำบลพระหลวง (อดีตคือ ตำบลดอนมูล)
วัดวุฒิมงคล ตำบลดอนมูล
วัดเกษมสุข ตำบลน้ำชำ
วัดดอนแก้ว ตำบลน้ำชำ
วัดน้ำชำ ตำบลน้ำชำ
วัดบวกโป่ง ตำบลน้ำชำ
วัดร่องแค ตำบลน้ำชำ
วัดร่องแดง ตำบลน้ำชำ
วัดร่องเสี้ยว ตำบลน้ำชำ
วัดกุญชรนิมิต ตำบลบ้านกวาง
วัดมงคลถาวร ตำบลบ้านกวาง
วัดกาศใต้ ตำบลบ้านกาศ
วัดกาศเหนือ ตำบลบ้านกาศ
วัดม่วงเกษม ตำบลบ้านกาศ
วัดหนองช้างน้ำ ตำบลบ้านกาศ
วัดพงท่าข้าม ตำบลบ้านปง
วัดพงหัวหาด ตำบลบ้านปง
วัดพิชัยศิริ ตำบลบ้านเหล่า
วัดสิทธิวิมล ตำบลบ้านเหล่า
วัดมณีอรัญญิการาม(วัดน้ำฮอก) ตำบลบ้านเหล่า
วัดดอนทัน ตำบลร่องกาศ
วัดตอนิมิต ตำบลร่องกาศ
วัดนิวิฐศรัทธาราม ตำบลร่องกาศ
วัดพงพร้าว ตำบลร่องกาศ
วัดร่องกาศใต้ ตำบลร่องกาศ
วัดเขื่อนคำลือ ตำบลเวียงทอง
วัดไชยามาตย์ ตำบลเวียงทอง
วัดทองเกศ ตำบลเวียงทอง
วัดน้ำบ่อ ตำบลเวียงทอง
วัดผาสุก ตำบลเวียงทอง
วัดโพธิสุนทร ตำบลเวียงทอง
วัดวังวน ตำบลสบสาย
วัดสบสาย ตำบลสบสาย
วัดหาดลี่ ตำบลสบสาย
วัดโชคเกษม ตำบลสูงเม่น
วัดศรีสว่าง (แตนมด) ตำบลสูงเม่น
วัดสร่างโศก ตำบลสูงเม่น
วัดสูงเม่น ตำบลสูงเม่น
วัดช่องลม (นาลาว) ตำบลหัวฝาย
วัดดอนชัย ตำบลหัวฝาย
วัดทุ่งเจริญ ตำบลหัวฝาย
วัดศรีดอก ตำบลหัวฝาย
วัดราษฏร์ในจังหวัดแพร่ > วัดราษฏร์ในอำเภอสูงเม่น > วัดราษฏร์ธรรมยุติกนิกาย

วัดเวฬุวัน ตำบลน้ำชำ
วัดป่าเวียงทอง ตำบลเวียงทอง
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
วัดพระธาตุช่อแฮ
เผด็จศึกยึดนิวยอร์ก

| เผด็จศึกยึดนิวยอร์ก |
| --- | --- |
ใบปิดภาพยนตร์
กำกับ: ไบรอัน เคิร์ก
บทภาพยนตร์:   อดัม เมอร์วิส  แมตทิว ไมเคิล คาร์นาฮาน 
เนื้อเรื่อง: อดัม เมอร์วิส
อำนวยการสร้าง:   แอนโทนี รุสโซโจ รุสโซ  ไมค์ ลารอคกา  โรเบิร์ต ซิมอนด์ส  จีจี พริทซเกอร์  แชดวิก โบสแมน  โลกัน โคลส์ 
นักแสดงนำ:   แชดวิก โบสแมน  เซียนนา มิลเลอร์  สเตฟาน เจมส์  คีธ เดวิด  อเล็กซานเดอร์ ซิดดิก  เทย์เลอร์ คิตช์  เจ. เค. ซิมมอนส์ 
กำกับภาพ: พอล แคเมอรอน
ตัดต่อ: ทิม เมอร์เรลล์
ดนตรีประกอบ:   เฮนรี่ แจ็คแมน  อเล็กซ์ เบลเชอร์ 
บริษัทผู้สร้าง:   เอ็มดับเบิ้ลยูเอ็ม สตูดิโอส์  หัวอี้ บราเธอร์ส  เอจีบีโอ  เอ็กซ์-เซ็ปชั่น คอนเทนต์  
ผู้จัดจำหน่าย: เอสทีเอ็กซ์ฟิล์ม
วันฉาย: 22 พฤศจิกายน ค.ศ. 2019 (สหรัฐอเมริกา) 28 พฤศจิกายน ค.ศ. 2019 (ประเทศไทย)
ความยาว: 100 นาที
ประเทศ: สหรัฐ
ภาษา: อังกฤษ
ทุนสร้าง: 33 ล้านดอลลาร์สหรัฐ
ทำเงิน: 49.9 ล้านดอลลาร์สหรัฐ
เผด็จศึกยึดนิวยอร์ก (อังกฤษ: 21 Bridges) เป็นภาพยนตร์อเมริกันแนวโลดโผน ระทึกขวัญ ที่ออกฉายในปี ค.ศ. 2019 กำกับโดย ไบรอัน เคิร์ก และเขียนบทโดย อดัม เมอร์วิส และ แมตทิว ไมเคิล คาร์นาฮาน สร้างจากเรื่องราวของ อดัม เมอร์วิส ภาพยนตร์เรื่องนี้นำแสดงโดย แชดวิก โบสแมน หนึ่งในบทบาทสุดท้ายของเขาและภาพยนตร์เรื่องสุดท้ายที่ออกฉายในโรงภาพยนตร์ที่รับบทเป็นนักสืกรมตำรวจนครนิวยอร์กที่ปิดทางข้ามแม่น้ำ 21 แห่งของแมนฮัตตันเพื่อค้นหาผู้ต้องสงสัยฆ่าตำรวจสองคน (สเตฟาน เจมส์ และ เทย์เลอร์ คิตช์) เซียนนา มิลเลอร์, คีธ เดวิด และ เจ. เค. ซิมมอนส์ ปรากฏตัวในฐานะนักแสดงหลัก ภาพยนตร์เรื่องนี้อำนวยการสร้างโดยสองพี่น้อง โจ และ แอนโทนี รุสโซ, ไมค์ ลารอคกา, โรเบิร์ต ซิมอนด์ส, จีจี พริทซเกอร์, แชดวิก โบสแมน (ในเครดิตแรกและคนเดียวของเขาในฐานะผู้อำนวยการสร้าง) และ โลกัน โคลส์
การถ่ายภาพหลักเริ่มขึ้นในวันที่ 24 กันยายน ค.ศ. 2018 ในนครนิวยอร์กโดยส่วนใหญ่อยู่ที่บรุกลินและในฟิลาเดลเฟีย, เพนซิลเวเนีย นักแสดงอีกหลายคนเข้าร่วมในภาพยนตร์เรื่องนี้ในเดือนตุลาคม ค.ศ. 2018 รวมถึงเจมส์และเดวิด
เผด็จศึกยึดนิวยอร์ก ได้เข้าฉายในโรงภาพยนตร์ในสหรัฐอเมริกาเมื่อวันที่ 22 พฤศจิกายน ค.ศ. 2019 ส่วนในประเทศไทยฉายเมื่อวันที่ 28 พฤศจิกายน พ.ศ. 2562 จัดจำหน่ายโดย เอสทีเอ็กซ์ฟิล์ม ภาพยนตร์เรื่องนี้ได้รับการวิจารณ์จากนักวิจารณ์ที่หลากหลายซึ่งชื่นชมการแสดงของนักแสดง (โดยเฉพาะ แชดวิก โบสแมน, เซียนนา มิลเลอร์ และ เจ. เค. ซิมมอนส์) แต่ได้รับวิพากษ์วิจารณ์เรื่องบทและจังหวะการเล่าเรื่องชึ่งนักวิจารณ์บอกว่าภาพยนตร์เรื่องนี้ไม่ได้ใช้ประโยชน์ในส่วนนี้อย่างเต็มที่ ทำรายได้ 49.9 ล้านดอลลาร์สหรัฐทั่วโลกในบ็อกซ์ออฟฟิศด้วยทุนสร้าง 33 ล้านดอลลาร์สหรัฐ
แหล่งข้อมูลอื่น

เผด็จศึกยึดนิวยอร์ก ที่อินเทอร์เน็ตมูวีเดตาเบส
| ด ค กแอนโทนี และโจ รุสโซ |
| --- | --- |
กำกับภาพยนตร์:  แผนปล้นเซ่อ เอ๋อยกก๊วน (2002)  ฉัน, เธอและเกลอแสบนายดูพรี (2006)  กัปตันอเมริกา: มัจจุราชอหังการ (2014)  กัปตันอเมริกา: ศึกฮีโร่ระห่ำโลก (2016)  อเวนเจอร์ส: มหาสงครามล้างจักรวาล (2018)  อเวนเจอร์ส: เผด็จศึก (2019)  เชอร์รี่ (2021)  เดอะเกรย์แมน: ล่องหนฆ่า (2022) 
เขียนบทภาพยนตร์:  แผนปล้นเซ่อ เอ๋อยกก๊วน (2002)  คนระห่ำภารกิจเดือด (2020)  คนระห่ำภารกิจเดือด 2 (2023) 
อำนวยการสร้าง:  21 บริดจส์: เผด็จศึกยึดนิวยอร์ก (2019)  ซือเจ๊ทะลุมัลติเวิร์ส (2022)
สโมสรฟุตบอลมหาวิทยาลัยปทุมธานี

| --- | --- |
ชื่อเต็ม: สโมสรฟุตบอลมหาวิทยาลัยปทุมธานี Pathumthani University Football Club
ฉายา: ทัพบัวหลวง
ก่อตั้ง: 2012; 13 ปีที่แล้ว (2012) (ในชื่อ ซีคเคอร์ ฟุตเทร่า)
สนาม: สนามกีฬาราชคราม สปอร์ตคลับ บางไทร
ความจุ: 1,000 ที่นั่ง
ประธาน: ดร.ไตรรัตน์ ยืนยง
ผู้ฝึกสอน: กันตวัฒน์ สุวรรณภาญกูร
ลีก: ไทยลีก 3
2566–67: ไทยลีก 3 โซนภาคตะวันตก, อันดับที่ 1
สโมสรฟุตบอลมหาวิทยาลัยปทุมธานี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพระนครศรีอยุธยา ปัจจุบันเล่นในไทยลีก 3 โซนภาคกลาง
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565–66 | ไทยลีก 3โซนภาคตะวันตก | 22 | 8 | 4 | 10 | 31 | 32 | 28 | อันดับที่ 7 | ไม่ได้เข้าร่วม | รอบคัดเลือกรอบสอง | – |  เกริกเกียรติ นิ่มอุรา  ภาณุพงศ์ หะวัน  นัฐวุฒิ สุขอร่าม | 4 |
| 2566–67 | ไทยลีก 3โซนภาคตะวันตก | 20 | 12 | 6 | 2 | 51 | 16 | 42 | อันดับที่ 1 | ไม่ได้เข้าร่วม | รอบคัดเลือกรอบสอง | รอบ 32 ทีมสุดท้าย |  เอริก คูมี | 20 |
| 2566–67 | ไทยลีก 3รอบแชมเปี้ยนส์ลีกโซนตอนล่าง | 5 | 1 | 2 | 2 | 6 | 8 | 5 | อันดับที่ 5 | ไม่ได้เข้าร่วม | รอบคัดเลือกรอบสอง | รอบ 32 ทีมสุดท้าย |  เอริก คูมี | 20 |
| 2567–68 | ไทยลีก 3 โซนภาคกลาง |  |  |  |  |  |  |  |  | ไม่ได้เข้าร่วม | รอบคัดเลือกรอบสอง | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
เกียรติประวัติ

ไทยลีก 3
ชนะเลิศ (1): 2566–67 โซนภาคตะวันตก
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

สโมสรฟุตบอลมหาวิทยาลัยปทุมธานี ที่เฟซบุ๊ก
| ด ค กมหาวิทยาลัยปทุมธานี |
| --- | --- | --- |
| คณะ | วิศวกรรมศาสตร์และเทคโนโลยี • นิติศาสตร์ • รัฐศาสตร์ • บริหารธุรกิจและการบัญชี • ศิลปศาสตร์และศึกษาศาสตร์ • สาธารณสุขศาสตร์และสิ่งแวดล้อม • พยาบาลศาสตร์ |  |
| อื่น ๆ | สโมสรฟุตบอลมหาวิทยาลัยปทุมธานี |  |
หมวดหมู่ • โครงการ • สถานีย่อย
ประวัติการบินไทย

สำนักงานการบินไทย สาขาท่าอากาศยานดอนเมือง
บริษัท การบินไทย จำกัด (มหาชน) เกิดขึ้นจากการที่รัฐบาลไทยมีมติให้ บริษัท เดินอากาศไทย จำกัด ซึ่งดำเนินธุรกิจสายการบินภายในประเทศอยู่ในขณะนั้น กับสายการบินสแกนดิเนเวียน (SAS) สายการบินร่วมของประเทศในกลุ่มสแกนดิเนเวีย ทำสัญญาร่วมทุนระหว่างกันเพื่อดำเนินธุรกิจการบริการสายการบินระหว่างประเทศเมื่อวันที่ 24 สิงหาคม พ.ศ. 2502 จากนั้นในวันที่ 29 มีนาคม พ.ศ. 2503 ได้มีการจดทะเบียนจัดตั้ง บริษัท การบินไทย จำกัด ด้วยทุนประเดิม 2 ล้านบาท โดยเที่ยวบินแรกคือจากกรุงเทพฯ ไปยังฮ่องกง เมื่อวันที่ 1 พฤษภาคม ปีเดียวกัน
ต่อมาในวันที่ 30 มีนาคม พ.ศ. 2520 SAS คืนหุ้นให้เดินอากาศไทย หลังจากครบระยะเวลาตามสัญญาร่วมทุน แล้วโอนให้กระทรวงการคลังเป็นผู้ถือหุ้นใหญ่ตามมติคณะรัฐมนตรี และเมื่อวันที่ 1 เมษายน พ.ศ. 2531 เดินอากาศไทยได้ควบรวมกิจการเข้ากับการบินไทย เพื่อให้เป็นสายการบินแห่งชาติตามมติคณะรัฐมนตรีฝ่ายเศรษฐกิจ จากนั้นในวันที่ 19 กรกฎาคม พ.ศ. 2534 การบินไทยเข้าจดทะเบียนในตลาดหลักทรัพย์แห่งประเทศไทยตามมติคณะรัฐมนตรี และแปรสภาพเป็นบริษัทมหาชนเมื่อวันที่ 20 พฤษภาคม พ.ศ. 2537
ประวัติ > พ.ศ. 2563-2566 : โควิด-19 และการฟื้นฟูกิจการ > ก่อนยื่นฟื้นฟูกิจการ

พ.ศ. 2563
23 เมษายน – สำนักข่าวนิกเกอิของญี่ปุ่นรายงานว่า การบินไทยอาจเป็นสายการบินแห่งชาติรายแรกของโลกที่จะล้มละลายท่ามกลางสถานการณ์การระบาดทั่วของโรค COVID-19 เนื่องจากปัญหาขาดสภาพคล่องซึ่งสะสมมาตั้งแต่ก่อนเกิดวิกฤติ โดยบริษัทเตรียมขอเงินช่วยเหลือจากกระทรวงการคลัง 70,000 ล้านบาท ทั้งนี้ผลดำเนินงานของบริษัทย้อนหลัง 3 ปีพบขาดทุนอย่างต่อเนื่อง โดยปี พ.ศ. 2562 ขาดทุน 12,017 ล้านบาท ปี พ.ศ. 2561 ขาดทุน 11,569 ล้านบาท และปี พ.ศ. 2560 ขาดทุน 2,072 ล้านบาท ด้านสำนักบริหารหนี้สาธารณะรายงานว่า ณ เดือนกุมภาพันธ์ พ.ศ. 2563 บริษัทมีหนี้สะสม 1.5 แสนล้านบาท แบ่งเป็นหนี้ในประเทศ 101,511 ล้านบาท และหนี้ต่างประเทศ 47,209 ล้านบาท แม้ว่ากระทรวงการคลังจะออกเงินกู้วงเงิน 50,000 ล้านบาทที่กระทรวงการคลังค้ำประกันให้ แต่จำนวนดังกล่าวน่าจะทำให้บริษัทคงสภาพคล่องไปได้ถึงสิ้นปี พ.ศ. 2563 เท่านั้น
18 พฤษภาคม – ที่ประชุมคณะกรรมการนโยบายรัฐวิสาหกิจ มีมติเป็นเอกฉันท์ให้การบินไทยฟื้นฟูกิจการ และได้มีการเสนอคณะรัฐมนตรีในวันรุ่งขึ้น
19 พฤษภาคม – คณะรัฐมนตรีมีมติเห็นชอบให้การบินไทยเข้าสู่กระบวนการฟื้นฟูกิจการตามพระราชบัญญัติล้มละลาย พุทธศักราช 2483 โดยยื่นคำขอฟื้นฟูกิจการต่อศาลล้มละลายกลาง ซึ่งมีผลให้การบินไทยในฐานะลูกหนี้สามารถหยุดพักชำระหนี้ได้โดยอัตโนมัติ เพื่อเริ่มต้นขั้นตอนเจรจาเจ้าหนี้ทั้งในและต่างประเทศ โดยจะมีการดำเนินการรวมทั้งหมด 10 ขั้นตอน
25 พฤษภาคม –
บมจ.การบินไทย ทำหนังสือแจ้งตลาดหลักทรัพย์แห่งประเทศไทยว่า เมื่อวันที่ 22 พฤษภาคม กระทรวงการคลังในฐานะผู้ถือหุ้นรายใหญ่ของบริษัทฯ (จำนวน 1,113,931,061 หุ้น หรือคิดเป็นร้อยละ 51.03 ของจำนวนหุ้นที่ออกและเรียกชำระทั้งหมดของบริษัทฯ) ได้ลดสัดส่วนการถือหุ้นในบริษัทฯ ลงต่ำกว่าร้อยลง 50 ของจำนวนจำนวนหุ้นที่ออกและเรียกชำระทั้งหมดของบริษัทฯ แล้ว โดยจำหน่ายหุ้นร้อยละ 3.17 ให้แก่กองทุนรวมวายุภักษ์หนึ่ง แต่ยังคงเป็นผู้ถือหุ้นใหญ่ (ร้อยละ 47.86) ทั้งนี้ ภายหลังการลดสัดส่วนการถือหุ้นดังกล่าว ทำให้การบินไทยพ้นสภาพการเป็นรัฐวิสาหกิจตามกฎหมายที่เกี่ยวข้อง
คณะกรรมการบริษัทการบินไทยฯ มีมติแต่งตั้งให้พีระพันธุ์ สาลีรัฐวิภาค, บุญทักษ์ หวังเจริญ, ไพรินทร์ ชูโชติถาวร และปิยสวัสดิ์ อัมระนันทน์ ดำรงตำแหน่งกรรมการบริษัทฯ แทนกรรมการเดิม
ประวัติ > พ.ศ. 2563-2566 : โควิด-19 และการฟื้นฟูกิจการ > ยื่นฟื้นฟูกิจการ

พ.ศ. 2563
26 พฤษภาคม –
การบินไทยยื่นคำร้องขอทำแผนฟื้นฟูกิจการต่อศาลล้มละลายกลาง
ไพรินทร์ ชูโชติถาวร ลาออกจากกรรมการการบินไทย เนื่องจากติดกฎหมายของคณะกรรมการป้องกันและปราบปรามการทุจริตแห่งชาติ เพราะนายไพรินทร์ยังพ้นจากตำแหน่งรัฐมนตรีช่วยว่าการกระทรวงคมนาคมได้ไม่ถึง 2 ปี
27 พฤษภาคม – ศาลล้มละลายกลางรับคำร้องขอฟื้นฟูการบินไทย และนัดไต่สวนครั้งแรกในวันที่ 17 สิงหาคม พ.ศ. 2563 เวลา 09:00 น. ซึ่งทำให้การบินไทยอยู่ในภาวะหยุดจ่ายหนี้ทุกรายตามพระราชบัญญัติล้มละลาย พุทธศักราช 2483
14 กันยายน – ศาลล้มละลายกลางมีคำสั่งให้การบินไทยดำเนินการฟื้นฟูกิจการตามที่บริษัทร้องขอ และได้เห็นสมควรให้บริษัท อีวาย คอร์ปอเรทแอดไวซอรี่ เซอร์วิสเซส จำกัด รวมถึงกรรมการบริษัทอีก 6 คน ประกอบด้วย พล.อ.อ.ชัยพฤกษ์ ดิษยะศริน, นายจักรกฤศฏิ์ พาราพันธกุล. นายพีระพันธุ์ สาลีรัฐวิภาค, นายบุญทักษ์ หวังเจริญ, นายปิยสวัสดิ์ อัมระนันทน์ และชาญศิลป์ ตรีนุชกร เป็นผู้ดำเนินการฟื้นฟูกิจการตามที่การบินไทยเสนอ
5 พฤศจิกายน การบินไทยประกาศขายเครื่องบินเพิ่มเติม 22 ลำ ประกอบด้วย B777-200 6 ลำ (HS-TJA, HS-TJB, HS-TJC, HS-TJD, HS-TJG, HS-TJH) / B777-300 6 ลำ (HS-TKA, HS-TKB, HS-TKC, HS-TKD, HS-TKE, HS-TKF) / B747-400 10 ลำ (HS-TGA, HS-TGB, HS-TGF, HS-TGG, HS-TGO, HS-TGP, HS-TGW, HS-TGX, HS-TGY, HS-TGZ) ถือเป็นการปลดประจำการฝูงบิน Boeing 747 และในรุ่น Boeing 777 เหลือเพียงรุ่น ER (Extended Range) เท่านั้น ทำให้จำนวนเครื่องบินในฝูงบินการบินไทยเหลือเพียง 61 ลำ (ไม่นับรวม Thai Smile)
พ.ศ. 2564
4 กรกฎาคม ​การบินไทยเปิดเที่ยวบินTG917 บินจากลอนดอนแวะภูเก็ต​ก่อนเข้าปลายทางท่าอากาศยานสุวรรณภูมิ​ และ TG973บินจากซูริคแวะภูเก็ตก่อนเข้าปลายทางท่าอากาศยาน​สุวรรณภูมิ​
ประวัติ > พ.ศ. 2563-2566 : โควิด-19 และการฟื้นฟูกิจการ > ยื่นแก้ไขแผนฟื้นฟูกิจการ

พ.ศ. 2565
1 กรกฎาคม – ผู้บริหารแผนฟื้นฟูกิจการของบริษัท การบินไทย จำกัด (มหาชน) ได้ยื่น คำร้องขอแก้ไขแผนฟื้นฟูกิจการต่อเจ้าพนักงานพิทักษ์ทรัพย์
1 กันยายน - เจ้าพนักงานพิทักษ์ทรัพย์ได้จัดให้มีการประชุมเจ้าหนี้ผ่านสื่ออิเล็กทรอนิกส์ (e-Meeting) ซึ่งมีเจ้าหนี้ที่มีจำนวนหนี้รวมกันร้อยละ 78.59 ของจำนวนหนี้ของเจ้าหนี้ทั้งหมดที่เข้าร่วมประชุมและออกเสียงมีมติยอมรับข้อเสนอขอแก้ไขแผนฟื้นฟูกิจการ
20 ตุลาคม - ศาลล้มละลายกลางมีคำสั่งเห็นชอบด้วยข้อเสนอขอแก้ไขแผนฟื้นฟูกิจการของบริษัทฯ
พ.ศ. 2566
17 พฤษภาคม -  คณะกรรมการเจ้าหนี้ของบริษัท การบินไทย จำกัด (มหาชน) ได้มีมติเห็นชอบการปรับโครงสร้างการดำเนินธุรกิจกลุ่มธุรกิจการบินของการบินไทยตามแนวทางที่คณะผู้บริหารแผนฟื้นฟูกิจการและฝ่ายบริหารนำเสนอ
พ.ศ. 2567
21 ตุลาคม - การบินไทยจัดเที่ยวบินพิเศษ TG 8005 ไปท่าอากาศยานบุรีรัมย์ ภายหลังหยุดบินนานกว่า 20 ปี
22 ตุลาคม - คณะกรรมการและผู้บริหารของบริษัท การบินไทย จำกัด (มหาชน) ได้มี มติเป็นรัฐวิสาหกิจ ตั้งแต่วันที่ 22 ตุลาคม เป็นต้นไป
กรณีซื้อและเช่าเครื่องบินซึ่งผลดำเนินการขาดทุน

การบินไทยซื้อเครื่องบินแอร์บัส 340 โดยกรรมการใหญ่ผู้จัดการใหญ่ในขณะนั้น นายกนก อภิรดี ซื้อมาโดยวางแผนบินเส้นทางกรุงเทพไปนิวยอร์ก กรุงเทพไปลอสแอนเจลิส ผลของการซื้อเครื่องบินแบบดังกล่าวคือการขาดทุนมหาศาลทั้งผลการดำเนินงานที่ขาดทุนทุกเที่ยวบินที่บินไปนิวยอร์ก และต่อมาก็ขาดทุนทางบัญชี ค่าเสียโอกาส เนื่องจากการบินไทยเลือกที่จะนำเครื่องบินรุ่นดังกล่าวไปจอดไว้ที่ท่าอากาศยานดอนเมืองผลจากเรื่องนี้นำมาสู่การยึดอำนาจนายกนก อภิรดี การบินไทยนับจากการซื้อเครื่องบินเมื่อปี พ.ศ. 2548 จนถึงปี พ.ศ. 2559 ไม่สามารถขายเครื่องบินได้เนื่องจากหากขายเครื่องบินรุ่นดังกล่าวจะต้องขายเครื่องบินแบบขาดทุนอย่างมาก จนไม่มีกรรมการผู้จัดการใหญ่คนใดกล้าขายเพราะต้องเผชิญเสียงวิจารณ์ในทางลบอย่างมากจากภายในบริษัทและภายนอกบริษัท อีกทั้งเสี่ยงต่อการถูกสอบสวน ในข้อหาทำให้บริษัท การบินไทย เสียหายนับว่าเป็นวิกฤตจนถึงปัจจุบันที่เครื่องบินไม่สามารถขายได้และมีค่าเสื่อมราคาลงอย่างต่อเนื่อง
นอกจากนั้นแล้วในเดือน พฤษภาคม พ.ศ. 2553 ดร.ปิยสวัสดิ์ อัมระนันทน์ ได้สั่งโยกย้าย นายพฤทธิ์ บุปผาคำ รองกรรมการผู้อำนวยการใหญ่ เนื่องจากผลดำเนินการขาดทุนของการบินไทยคาร์โก้ โดยให้เหตุผลว่า นายพฤทธิ์ กระทำการเกินอำนาจหน้าที่ตนเอง โดยการเซ็นสัญญาเช่าเครื่องบินเพื่อขนส่งสินค้า 2 ลำกับ Southern Air ต้องเป็นหน้าที่ของบอร์ดที่จะต้องมีการพิจารณาและอนุมัติก่อน นอกจากนี้ ยังมีสาเหตุมาจากการกระทำที่ผิดนโยบาย คือ เดิมการบินไทยมีเป้าหมายจะให้เช่าพื้นที่คาร์โก้ แต่กลับไปเช่าเครื่องบิน ท้ายที่สุดแล้วการบินไทยเช่าพื้นที่คาร์โก้ของเครื่องบินทั้งสองลำ และผลดำเนินการขาดทุนกว่า 100 ล้านบาทจนต้องรีบคืนเครื่องบิน 1 ลำ ก่อนครบสัญญาเช่า
การบินไทยคาร์โก้

การบินไทยมีเครื่องบินขนส่งสินค้าทั้งหมด 10 ลำ เป็นของการบินไทยเองเพียง 2 ลำ นอกนั้นเช่าจากสายการบินอื่นหรือให้สายการบินอื่นทำการบินให้
การบินไทยคาร์โก้ > พ.ศ. 2520–2522

พ.ศ. 2520 การบินไทยมีเครื่องบินคาร์โก้ 2 ลำเป็นเครื่องบินแบบ DC8-61CF ทะเบียน HS-TGG และ HS-TGF
การบินไทยคาร์โก้ > พ.ศ. 2522–2542

พ.ศ. 2522- การบินไทยเปิดเที่ยวบินเฉพาะขนส่งสินค้าบนเครื่องแบบ Douglas DC-8-62AF  เป็นเครื่องที่การบินไทยซื้อมา ทะเบียน HS-TGS ใช้ขนส่งสินค้าไปกรุงเทพแวะการาจี สิ้นสุดที่แฟรงเฟิร์ต TG020 ปารีส กรุงเทพแวะการาจีสิ้นสุดที่โคเปนฮาเกน TG022 กรุงเทพไปฮ่องกง TG011 โคเปนฮาเกนแวะปารีสแวะการาจีสิ้นสุดที่กรุงเทพ TG023
พ.ศ. 2525- การบินไทยขายเครื่องบิน Douglas DC-8-62AF ให้ กองทัพอากาศไทย ในเดือนตุลาคม
พ.ศ. 2527- การบินไทยรับเครื่องบินขนส่งสินค้าแบบ Douglas DC-8-62CF จำนวน 2 ลำ ทะเบียน OY-KTE ทำการบินโดย SAS และทะเบียน HS-TGZ
พ.ศ. 2539- การบินไทยเช่าเครื่องบินมาจากสายการบิน Atlas Air เพื่อมาบินขนส่งสินค้าเพียงอย่างเดียว เป็นเครื่องบิน B747-200B(SF) ทะเบียน N522MC แต่เดิมเป็นเครื่องผู้โดยสารของการบินไทยเองทะเบียน HS-TGB นามพระราชทาน ศิริโสภาคย์ เข้าประจำการเมื่อ 15 ธันวาคม พ.ศ. 2522 ต่อมาขายให้กับ สายการบิน Atlas Air เมื่อเดือนเมษายน พ.ศ.2539 และเช่ามาจากสายการบิน Atlas Air รับมอบวันที่ 1 ตุลาคม 2539 ขนส่งสินค้าได้สูงสุด 90 ตัน ระวางบรรทุกสามารถรองรับแผ่นบรรทุกสินค้ามาตรฐานได้ 38 แผ่น
การบินไทยใช้เครื่องบินลำนี้เพื่อใช้ขนส่งสินค้า เส้นทางอาทิ กรุงเทพไปฮ่องกง กรุงเทพไปปารีส กรุงเทพไปแฟรงเฟิร์ต กรุงเทพไปสต็อกโฮล์ม
พ.ศ. 2542- การบินไทยคืนเครื่อง B747-200SF ให้สายการบิน Atlas Air ในวันที่ 30 กันยายน
การบินไทยคาร์โก้ > พ.ศ. 2543–2554

พ.ศ. 2553- การบินไทยเช่าเครื่องบินแบบ B777-FZB มาใช้บินเที่ยวบินขนส่งสินค้าโดยเช่ามาจากเซาท์เทิร์นแอร์และบินโดยนักบินจากเซาท์เทิร์นแอร์ จำนวน 2 ลำ ได้แก่ทะเบียน N774SA ส่งมอบ 17 กุมภาพันธ์ และ N775SA ส่งมอบ 22 มีนาคม เป็นเครื่องยนตร์แบบ 2x GE GE90-110B1 สามารถบรรทุกสินค้าได้ถึง 102 เมตริกตันต่อเที่ยว ระวางบรรทุกสามารถรองรับแผ่นบรรทุกสินค้ามาตรฐานได้ 37 แผ่น และมีพื้นที่เก็บสินค้าที่ไม่ได้บรรทุกบนแผ่น/ตู้ (Bulk Cargo) อีก 17 ลูกบาศก์เมตร การบินไทยใช้บินเป็นครั้งแรกเมื่อวันที่ 26 เมษายน พ.ศ. 2553
การบินไทยใช้บินขนส่งสินค้าในเส้นทาง แฟรงเฟิร์ต เที่ยวบิน SOO9920 ฮ่องกง เที่ยวบิน SOO9774 ซิดนีย์ เที่ยวบิน SOO9524 อัมสเตอร์ดัม เที่ยวบิน SOO9801 และ SOO9421 ลีแยฌ มาสทริชท์กัวลาลัมเปอร์ปรากนะริตะลักเซมเบิร์ก (เมือง)มาดริด
พ.ศ. 2554- การบินไทยคืนเครื่อง N774SA ก่อนครบสัญญาเช่า ในวันที่ 27 กรกฎาคม โดยบินเที่ยวบินสุดท้ายในวันที่ 11 กรกฎาคม ไปแฟรงเฟิร์ต
ผลประกอบการการบินไทยคาร์โก้ขาดทุนในปีนั้นเกือบ 100 ล้านบาท
การบินไทยคาร์โก้ > พ.ศ. 2555–ปัจจุบัน

พ.ศ. 2555- การบินไทยคืนเครื่อง N775SA ในวันที่ 11 มีนาคม เนื่องจากครบสัญญาเช่า 2 ปี
การบินไทยเริ่มทำการบินโดย B747-400BCF ทะเบียน HS-TGJ ประจำการ 30 มีนาคม HS-TGH ประจำการ 4 พฤษภาคม เป็นครั้งแรกที่การบินไทยมีเครื่องบินขนส่งสินค้าแบบ 4 เครื่องยนต์ โดยเป็นเครื่องบินของการบินไทยเอง 2 ลำ เครื่องยนต์แบบ 4x GE CF6-80C2B1F ขนส่งสินค้าได้สูงสุด 100 ตัน มีที่นั่งชั้นบน 8 ที่นั่งทั้งสองลำ
การบินไทยเปิดเส้นทางกรุงเทพแวะเชนไนไปอัมสเตอร์ดัม ในวันที่ 21 พฤษภาคม เป็นเที่ยวขนส่งสินค้า ในเที่ยวบินที่ TG898 เป็นเที่ยวบินแรกหลังจากการบินไทยยกเลิกไปอัมสเตอร์ดัม นานกว่า 15 ปี
การบินไทยเปิดเส้นทางบิน กรุงเทพไปนะริตะ TG862 นะริตะไปไทเปกลับกรุงเทพ TG863
กรุงเทพแวะเดลีสิ้นสุดที่แฟรงเฟิร์ต TG890 กรุงเทพแวะไฮเดอราบัดสิ้นสุดที่แฟรงเฟิร์ต TG894
กรุงเทพไปซิดนีย์ TG865
พ.ศ. 2557- การบินไทยเปิดเส้นทางบินขนส่งสินค้า แฟรงเฟิร์ต แวะ เซี่ยเหมิน สิ้นสุดที่ กรุงเทพ TG897ในวันที่ 6 มิถุนายน พ.ศ. 2557
พ.ศ. 2558- ยกเลิกทุกเที่ยวบินขนส่งสินค้าแบบ B747-400BCF ในวันที่ 27 มีนาคม
ดูเพิ่ม

การบินไทย
เครื่องบินของการบินไทย
จุดหมายปลายทางของการบินไทย
Coronado CV-990
B747-200 ประจำการลำแรก 2 พฤศจิกายน ปี 2522
B747-300 HS-TGD ประจำ 16 ธันวาคม 2530
บีเออี 146-300 ของการบินไทยประจำการลำแรก 23 มิถุนายน 2532 ในรูปเป็นลำที่สอง HS-TBM
B747-400 HS-TGA ประจำการ 2พฤศจิกายน ปี 2533
McDonnell Douglas MD-11 HS-TMD ประจำการ 27 มิถุนายน ปี 2534
A340-541 ประจำการลำแรก 6 เมษายน ปี 2548 ในรูปคือ HS-TLB เป็นลำที่สอง
A340-642 HS-TNA ประจำการ  29 มิถุนายน ปี 2548
A330-343X HS-TEN ประจำการ 1 เมษายน พ.ศ. 2552
A380-841 HS-TUA ประจำการลำแรก 26 กันยายน พ.ศ. 2555
B777-300ER HS-TKU ประจำการลำแรก 21 มกราคม พ.ศ. 2557
Boeing 787-8 Dreamliner เช่ามาประจำการลำแรก 16 กรกฎาคม พ.ศ. 2557 ในรูปเป็นลำที่หก HS-TQF
A350-900 XWB ประจำการลำแรก 1 กันยายน 2559 ในรูปเป็น HS-THB
B777-FZB ทะเบียน N774SA
Douglas DC-8-62F ทะเบียน OY-KTE
Douglas DC-8-62F เครื่องบินทะเบียน HS-TGZ ภายหลังขายให้กองทัพอากาศ
Douglas DC-8-62AF ทะเบียน HS-TGS
B747-200SF ทะเบียน N522MC
B777-FZB ทะเบียน N774SA
B747-400BCF ทะเบียน HS-TGJ
เจสส์ กลินน์

| เจสส์ กลินน์ |
| --- | --- |
กลินน์ขณะทำการแสดงที่เซาท์บายเซาท์เวสต์ในปี ค.ศ. 2015
ข้อมูลพื้นฐาน
ชื่อเกิด: เจสซิกา แฮนนาห์ กลินน์
เกิด:  (1989-10-20) 20 ตุลาคม ค.ศ. 1989 (35 ปี) แฮมป์สเตด ลอนดอน สหราชอาณาจักร
แนวเพลง: ป็อป โซล แดนซ์ป็อป เฮาส์ อาร์แอนด์บี
อาชีพ: นักร้อง นักแต่งเพลง
เครื่องดนตรี: เสียงร้อง เปียโน
ช่วงปี: 2012–ปัจจุบัน
ค่ายเพลง: แอตแลนติก วอร์เนอร์ แบล็กบัตเตอร์

เว็บไซต์: jessglynne.co.uk
เจสซิกา แฮนนาห์ กลินน์ (อังกฤษ: Jessica Hannah Glynne; เกิด 20 ตุลาคม ค.ศ. 1989) หรือชื่อในการแสดงว่า เจสส์ กลินน์ (อังกฤษ: Jess Glynne) เป็นนักร้อง และนักแต่งเพลงชาวอังกฤษเชื้อสายยิว เธอเริ่มต้นทำงานดนตรีจากการทำงานในบริษัทบริหารจัดการศิลปิน และได้เซ็นสัญญาเป็นศิลปินกับสังกัดแบล็กบัตเตอร์เรเคิดส์และแอตแลนติกเรเคิดส์ กลินน์มีชื่อเสียงหลังจากเป็นศิลปินรับเชิญในเพลง "แรเทอร์บี" ของคลีนแบนดิต เพลง "มายเลิฟ" ของรูต 94 และเพลง "นอตเลตทิงโก" ของไทนี เทมพาห์ ซึ่งทั้งสามเพลงขึ้นอับดับ 1 บนชาร์ตซิงเกิลแห่งสหราชอาณาจักร เช่นเดียวกับเพลงในอัลบั้มชุดแรกของเธอในปี ค.ศ. 2015 ไอครายเวนไอลาฟ ได้แก่ "โฮลด์มายแฮนด์" และ "โดนต์บีโซฮาร์ดออนยัวร์เซลฟ์" ทำให้กลินน์เป็นศิลปินหญิงเดี่ยวชาวอังกฤษคนที่สองหลังจากเชอรีล โคล ที่มีเพลงขึ้นอันดับหนึ่งบนชาร์ตในสหราชอาณาจักรถึงห้าเพลง ตัวอัลบั้มประสบความสำเร็จอย่างมากในสหราชอาณาจักร เปิดตัวที่อันดับ 1 บนชาร์ตอัลบั้ม นอกจากนี้กลินน์ยังทำงานเขียนเพลงให้กับศิลปินหลายคน
กลินน์ได้รับรางวัลแกรมมี ในสาขาบันทึกเสียงเพลงแดนซ์ยอดเยี่ยมแห่งปี จากผลงานเพลง "แรเทอร์บี" ที่เธอร้องร่วมกับคลีนแบนดิต และถูกเสนอชื่อเข้าชิงรางวัลทั้งในยุโรปและนานาชาติในฐานะศิลปินเดี่ยวกับเพลง "โฮลด์มายแฮนด์" และศิลปินรับเชิญ
ประวัติ > 1989–2013: ชีวิตช่วงแรกและเริ่มต้นอาชีพนักร้อง

เจสซิกา แฮนนาห์ กลินน์ เกิดเมื่อวันที่ 20 ตุลาคม ค.ศ. 1989 ที่โรงพยาบาลรอยัลฟรี ในหมู่บ้านแฮมป์สเตด และเติมโตที่มัสเวลล์ฮิลล์ ลอนดอนเหนือ เป็นบุตรสาวครอบครัวชาวยิว พ่อเป็นผู้แทนซื้อขายที่ดิน และแม่ทำงานในฝ่ายคัดสรรและพัฒนาศิลปิน กลินน์เข้าโรงเรียนอนุบาลที่สุเหร่ายิวในวูดไซด์พาร์ก และโรงเรียนประถมศึกษาที่โรดส์อเวนิว ก่อนจะเข้าโรงเรียนฟอร์ทิสเมียร์ในระดับมัธยมศึกษา ระหว่างนั้นเธอได้ออดิชันหลายเวทีการประกวดรวมทั้งรายการดิเอ็กซ์แฟกเตอร์ ขณะอายุ 15 ปี แต่ไม่ผ่านเข้ารอบเนื่องจากเกิดการโต้แย้งกับโปรดิวเซอร์รายการ กลินน์สำเร็จการศึกษาในระดับเอเมื่ออายุ 18 ปี เธอเริ่มทำงานในร้านทำผม ร้านขายเสื้อผ้า และฟิตเนสตามคำแนะนำของพ่อและแม่ และเดินทางท่องเที่ยวกับเพื่อน จนกระทั่งกลินน์ได้งานในบริษัทบริหารจัดการศิลปิน ทำให้เธอได้เรียนรู้การทำงานและตัดสินใจเป็นนักร้อง โดยแต่งเพลงเกี่ยวกับประสบการณ์ชีวิตของตัวเอง และทำงานกับโปรดิวเซอร์และนักแต่งเพลงเป็นระยะเวลาสี่ปี
กลินน์ได้ศึกษาและจบหลักสูตรพัฒนาศิลปินที่แอคเซสทูมิวสิก วิทยาลัยดนตรีในลอนดอนตะวันออก สถานที่ที่เธอพบกับจินจิน นักแต่งเพลงชาวอังกฤษ และเบลสบีตส์ โปรดิวเซอร์เพลงชาติเดียวกัน ซึ่งต่อมาทั้งสามคนก็ได้ทำงานเพลงร่วมกัน จนปี ค.ศ. 2013 หนึ่งในงานเพลงของกลินน์และจินจินได้รับความสนใจจากค่ายเพลงแบล็กบัตเตอร์เรเคิดส์ กลินน์จึงได้เซ็นสัญญาเป็นศิลปินกับทางค่าย โจ กอสซา ผู้บริหารร่วมของค่ายกล่าวถึงกลินน์ว่า "เสียงของเธอทำให้ผมประหลาดใจ [...] มันมีความพิเศษในตัว และเธอสามารถพูดถึงสิ่งต่าง ๆ ในทุกวันในทางที่ดีเลิศ" และในเดือนสิงหาคม กลินน์ได้เซ็นสัญญากับสังกัตแอตแลนติกเรเคิดส์ เธอจึงออกจากงานบริหารตราสินค้าให้กับบริษัทเครื่องดื่มในเวลานั้น